S-923/2013

Mál þetta, sem dómtekið var 28. síðasta mánaðar, er höfðað með ákæru útgefinni af lögreglustjóranum á höfuðborgarsvæðinu 29. október síðastliðinn á hendur S-kk-þgf B-kk-þgf S-kk-þgf, kt. 000000-0000, Laugavegi 157, Reykjavík. Ákærða er gefið að sök „fíkinefnalagabrot, með því að hafa laugardaginn 4. maí 2013, haft 3,41 g af maríhúana og 0,14 g af kókaíni í vörslum sínum, en efnin fundust við líkamsleit lögreglu á ákærða fyrir utan húsnæði að Hvaleyrarbraut 27 í Hafnarfirði“ og þannig brotið gegn 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 3,41 g af maríhúana og 0,14 g af kókaíni samkvæmt heimild í 6. mgr. 5. gr. laga nr. 65/1974.

Ákærði hefur fyrir dómi skýlaust játað brot sitt og samþykkt upptökukröfu ákærðuvaldins og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærði höfðu tjáð sig stuttlega um lagaatriði og ákvörðun viðurlaga. Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru. Ákærði hefur því unnið sér til refsingar.

Ákærði krefst vægustu refsingar sem lög leyfa.

Samkvæmt fyrirliggjandi sakavottorði ákærða dagsettu 22. október síðastliðinn hefur ákærða þrívegis áður verið gerð refsing fyrir brot gegn lögum um ávana- og fíkniefni nr. 65/1974. Ákærði gekkst undir tvær sættir hjá lögreglustjóra 30. ágúst 2009 og voru refsingar ákærða ákveðnar 60.000 króna sekt og 34.000 króna sekt. Þá gekkst ákærði einnig undir sátt hjá lögreglustjóra 22. október sama ár og var refsing hans í því tilviki ákveðin 38.000 króna sekt. Þá gekkst ákærði undir sátt hjá lögreglustjóra 15. maí 2012 vegna fíkniefnaaksturs og var refsing hans ákveðin 140.000 króna sekt. Með dómi 4. september síðastliðinn var ákærði svo dæmdur í sextán mánaða fangelsi fyrir brot gegn 2. mgr. 226. gr. og 252. gr. almennra hegningarlaga nr. 19/1940. Ákveða ber refsingu ákærða nú sem hegningarauka við þann dóm, sbr. 78. gr. almennra hegningarlaga. Samkvæmt því og að framangreindum sakaferli ákærða virtum og með hliðsjón af 77. gr. þeirra laga, þykir að mati dómsins ekki ástæða til að gera ákærða sérstaka refsingu í máli þessu.

Ákærði hefur fallist á kröfu ákæruvalds um upptöku eins og henni er lýst í ákæru. Samkvæmt því og með vísan til 6. mgr. 5. gr. laga nr. 65/1974 er sú krafa tekin til greina.

Dæma ber ákærða til að greiða þóknun skipaðs verjanda síns, P-kk-ef K-kk-ef héraðsdómslögmanns, 50.200 krónur, og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

K-kk-nf Ó-kk-nf fulltrúi lögreglustjórans á höfuðborgarsvæðinu sótti málið.

Dóm þennan kveður upp H-kk-nf Þ-kk-nf aðstoðarmaður dómara.

D ó m s o r ð:

Ákærða, S-kk-þgf B-kk-þgf S-kk-þgf, er ekki gerð refsing í máli þessu.

Ákærði skal sæta upptöku á 3,41 g af maríhúana og 0,14 g af kókaíni sem lagt var hald á.

Ákærði greiði þóknun skipaðs verjanda hans, P-kk-ef K-kk-ef héraðsdómslögmanns, 50.200 krónur.

H-kk-nf Þ-kk-nf